Rapport Speċjali Il‑Faċilità ta’ Investiment 
tal‑AKP: tipprovdi valur 
miżjud?MT 2015  Nru  14
IL/uniF6BAQORTI
EWROPEA 
TAL/uniF6BAAWDITUR I
IL‑QORTI EWROPEA TAL‑AWDITURI  
12, rue Alcide De Gasperi  
1615 Luxembourg  
LUXEMBOURG
Tel. +352 4398 ‑1
E‑mail: eca‑info@eca.europa.eu  
Internet: http://eca.europa.eu
Twitter: @EUAuditorsECA  
YouTube: EUAuditorsECA
Ħafna informazzjoni addizzjonali dwar l‑Unjoni Ewropea hija disponibbli fuq l‑Internet.  
Jista’ jsir aċċess għaliha permezz tas‑server Europa ( http://europa.eu ).
Il‑Lussemburgu: L‑Uffiċċju tal‑Pubblikazzjonijiet tal‑Unjoni Ewropea, 2015
Print ISBN 978 ‑92‑872‑3156 ‑7 ISSN 1831 ‑0907 doi:10.2865/852166 QJ‑AB ‑15‑015‑MT‑C
PDF ISBN 978 ‑92‑872‑3131 ‑4 ISSN 1977 ‑5741 doi:10.2865/58159 QJ‑AB ‑15‑015‑MT‑N
EPUB ISBN 978 ‑92‑872‑3161 ‑1 ISSN 1977 ‑5741 doi:10.2865/26433 QJ‑AB ‑15‑015‑MT‑E
© L‑Unjoni Ewropea, 2015
Ir‑riproduzzjoni hija awtorizzata kemm‑il darba jissemma s‑sors oriġinali.
Printed in Luxembourg
Il‑Faċilità ta’ Investiment 
tal‑AKP: tipprovdi valur 
miżjud?
(skont l‑Artikolu 287(4), it‑tieni subparagrafu, TFUE)Rapport SpeċjaliMT 2015  Nru 14
02
 Tim tal‑awditjar
Ir‑rapporti speċjali tal‑QEA jagħtu r‑riżultati tal‑awditi tal‑prestazzjoni u tal‑konformità tagħha, ta’ oqsma baġitarji jew 
suġġetti ta’ ġestjoni speċifiċi. Il‑QEA tagħżel u tfassal dawn il‑kompiti tal‑awditjar biex ikollhom impatt massimu billi tqis 
ir‑riskji għall‑prestazzjoni jew għall‑konformità, il‑livell ta’ introjtu jew ta’ nfiq involut, l‑iżviluppi li jkunu għad iridu jseħħu 
u l‑interess politiku u pubbliku.
Dan l‑awditu tal‑prestazzjoni ġie prodott mill‑Awla III tal‑Awditjar — immexxija mill‑Membru tal‑QEA Karel Pinxten — li 
tispeċjalizza fl‑oqsma ta’ nfiq ta’ azzjonijiet esterni. L‑awditu tmexxa mill‑Membru tal‑QEA Klaus‑Heiner Lehne, b’appoġġ 
mill‑kap tal‑kabinett tiegħu, Michael Weiss; Sabine Hiernaux‑Fritsch, kap tal‑unità; Lars Markström, kap tat‑tim; Polina 
Cherneva u Athanasios Tsamis, awdituri.
Mix‑xellug għal‑lemin:  S. Hiernaux‑Fritsch, M. Weiss, K. ‑H. Lehne, A. Tsamis, 
L. Markström.

03
 Werrej
Paragrafu
 Glossarju u abbrevjazzjonijiet
I–VII  Sommarju eżekuttiv
1–10  Introduzzjoni
1–9 L‑istabbiliment tal‑Faċilità ta’ Investiment
10 Il‑valur miżjud mill‑Faċilità ta’ Investiment
1–13  Ambitu u approċċ tal‑awditjar
14–37  Osservazzjonijiet
14–27  Kumplessivament, l‑operazzjonijiet tal‑Faċilità ta’ Investiment huma koerenti ma’ miżuri oħra ta’ 
kooperazzjoni għall‑iżvilupp tal‑UE
16–18  Identifikazzjoni u għażla ta’ proġetti
19–27  Arranġamenti ta’ finanzjament
28–37  Il‑Faċilità ta’ Investiment tipprovdi aċċess għal finanzjament fuq perjodu twil, selfiet fil‑munita 
lokali u tiġġenera effett katalitiku
29–30  Finanzjament fuq perjodu twil
31–33  Finanzjament fil‑munita lokali
34–37  Effett katalitiku
38–42  Konklużjonijiet u rakkomandazzjonijiet
 Anness I —  Operazzjonijiet annwali u kumulattivi approvati, kuntratti ffirmati u żborżi 
magħmula għall‑Faċilità ta’ Investiment fil‑pajjiżi AKP
 Anness II  — Ripartizzjoni skont l‑istrument finanzjarju
 Anness III — Lista ta’ proġetti eżaminati mill‑Qorti
 Risposti tal‑BEI
04
 Glossarju 
u abbrevjazzjonijiet
AKP : Grupp ta’ Stati Afrikani, tal‑Karibew u tal‑Paċifiku
BEI: Bank Ewropew tal‑Investiment  
Taħt l‑Artikolu 309 tat‑Trattat dwar il‑Funzjonament tal‑Unjoni Ewropea, il‑kompitu tal‑BEI huwa li jikkontribwixxi 
għall‑iżvilupp tas‑suq intern. Barra minn hekk, taħt il‑Ftehim ta’ Cotonou, il‑Bank jamministra l‑Faċilità ta’ 
Investiment tal‑AKP .
Delegazzjoni tal‑UE : L‑UE hija rrappreżentata minn 139 delegazzjoni u uffiċċju tal‑UE madwar id‑dinja. 
Id‑delegazzjonijiet tal‑UE huma parti mill‑Kummissjoni Ewropea u jaqdu l‑interessi tal‑UE fl‑intier tagħha.
FEŻ : Fondi Ewropej għall‑Iżvilupp  
Il‑FEŻ huma l‑istrument prinċipali għall‑għoti ta’ għajnuna mill‑Unjoni Ewropea għal kooperazzjoni 
għall‑iżvilupp lill‑Istati Afrikani, tal‑Karibew u tal‑Paċifiku u lil pajjiżi u territorji extra‑Ewropej. Il‑ftehim ta’ 
sħubija ffirmat f’Cotonou fit ‑23 ta’ Ġunju 2000 għal perjodu ta’ 20 sena (“il‑Ftehim ta’ Cotonou”) huwa l‑qafas 
attwali għar‑relazzjonijiet tal‑Unjoni Ewropea ma’ dawn il‑pajjiżi u territorji. Il‑fokus tiegħu huwa fuq it‑tnaqqis 
u eventwalment il‑qirda tal‑faqar.
OCT : Pajjiżi u Territorji Extra‑Ewropej
SMEs : Intrapriżi żgħar u ta’ daqs medju
05
 Sommarju eżekuttiv
I
Il‑Faċilità ta’ Investiment tal‑AKP twaqqfet taħt 
il‑Ftehim ta’ Cotonou u bdiet topera fl ‑2003 għal 
perjodu ta’ 20 sena. L‑objettiv tal‑Faċilità huwa li 
tappoġġa investimenti minn entitajiet privati u enti ‑
tajiet tas‑settur pubbliku mmexxija kummerċjalment 
fis‑setturi ekonomiċi kollha. Hija tipprovdi finanzja ‑
ment fuq perjodu medju sa perjodu twil permezz ta’ 
diversi strumenti finanzjarji u b’hekk għandha l‑għan 
li twassal benefiċċji ekonomiċi, soċjali u ambjentali li 
jkunu sostenibbli.
II
Il‑Faċilità ta’ Investiment, li tirċievi l‑kapital tagħha 
mid ‑9, mill ‑10 u mill ‑11‑il Fond Ewropew għall‑Iżvilupp, 
hija fond rotanti li jerfa’ r‑riskji u li huwa intenzjonat 
li jkun finanzjarjament sostenibbli. Id‑dotazzjoni 
totali tagħha hija ta’ EUR 3 685 miljun. Kontribuzzjoni ‑
jiet kapitali mill‑Istati Membri jitħallsu direttament 
lill‑Bank Ewropew tal‑Investiment (BEI), li jimmaniġġja 
l‑Faċilità.
III
Għall‑awditu tagħna, użajna operazzjonijiet iffir ‑
mati bejn l ‑2011 u l ‑2014 bħala bażi biex nivval ‑
utaw jekk il‑Faċilità ta’ Investiment żiditx valur 
għall‑kooperazzjoni għall‑iżvilupp tal‑UE mal‑pajjiżi 
Afrikani, tal‑Karibew u tal‑Paċifiku (AKP). Aħna vval ‑
utajna jekk l‑operazzjonijiet tal‑Faċilità ta’ Investiment 
kinux koerenti ma’ għajnuna oħra tal‑UE għall‑iżvilupp 
ipprovduta lill‑pajjiżi AKP u evalwajna kemm il‑Faċilità 
rnexxielha tipprovdi aċċess għal finanzjament fuq per ‑
jodu twil kif ukoll selfiet f’muniti lokali. Fl‑aħħar nett, 
ivvalutajna jekk l‑operazzjonijiet tal‑Faċilità kellhomx 
effett katalitiku.IV
Aħna kkonkludejna li l‑Faċilità ta’ Investi ‑
ment tabilħaqq iżżid valur għall‑kooperazzjoni 
għall‑iżvilupp tal‑UE mal‑pajjiżi AKP .
V
Kumplessivament, l‑operazzjonijiet tal‑Faċilità 
ta’ Investiment huma koerenti mal‑kooperazz ‑
joni għall‑iżvilupp tal‑UE mal‑pajjiżi AKP . Tniedu 
proġetti taħt il‑Pakkett ta’ Finanzjament ta’ 
Impatt. Mhux dejjem jiġi segwit l‑obbligu kuntrat ‑
twali li l‑benefiċjarji aħħarija jiġu infurmati dwar 
il‑finanzjament mill‑BEI/mill‑Faċilità ta’ Investiment, 
u l‑assistenza teknika mhux dejjem tkun immirata lejn 
intrapriżi żgħar u ta’ daqs medju (SMEs).
VI
Il‑Faċilità ta’ Investiment tipprovdi selfiet fuq perjodu 
twil u finanzjament fil‑munita lokali. Hija turi wkoll 
effett katalitiku pożittiv.
VII
Fi tmiem dan ir‑rapport, aħna nagħmlu żewġ rak ‑
komandazzjonijiet imfassla biex iżidu l‑valur miżjud 
ipprovdut mill‑Faċilità ta’ Investiment.
06
 Introduzzjoni
L‑istabbiliment tal‑Faċilità 
ta’ Investiment
01 
Maħluqa taħt il‑Ftehim ta’ Cotonou1 
u taħt id‑Deċiżjoni dwar l‑Assoċjazzjoni 
Extra‑Ewropea2, il‑Faċilità ta’ Investi ‑
ment tniedet fl ‑2003 għal perjodu 
ta’ 20 sena. L‑objettiv tagħha huwa li 
tappoġġa investimenti minn entitajiet 
privati u entitajiet tas‑settur pubbliku 
mmexxija kummerċjalment fis‑setturi 
ekonomiċi kollha (servizzi, enerġija, 
telekomunikazzjoni, trasport, eċċ.). Hija 
tipprovdi finanzjament fuq perjodu 
medju sa perjodu twil permezz ta’ 
diversi strumenti finanzjarji u b’hekk 
għandha l‑għan li twassal benefiċċji 
ekonomiċi, soċjali u ambjentali li jkunu 
sostenibbli.02 
Il‑Bank Ewropew tal‑Investiment 
(BEI) jikkumplementa l‑finanzjament 
mill‑Faċilità bir‑riżorsi proprji tiegħu. 
Fil‑Figura 1  hawn taħt tintwera stam ‑
pa ġenerali tal‑komponenti prinċipali 
tal‑finanzjament ipprovdut mill‑Faċilità 
ta’ Investiment u mill‑BEI mir‑riżorsi 
proprji tiegħu fil‑Grupp ta’ Stati Afri ‑
kani, tal‑Karibew u tal‑Paċifiku (AKP) 
u l‑Pajjiżi u t‑Territorji Extra‑Ewropej 
(OCTs).
10048.53 7503 637
BEI Riżorsi proprji tal-BEIFaċilità ta’ Investiment 
tal-OCTsFEŻ (9, 10 u 11)
Deċiżjoni dwar l-Assoċjazzjoni 
extra-EwropeaBEI Riżorsi proprji tal-BEIFaċilità ta’ Investiment 
tal-AKP
Ftehim ta’ Cotonou
OCTsBaġit 
(miljun EUR)Sorsi ta’
ﬁnanzjamentFondi mmaniġġjati
mill-BEIFtehimiet ta’
koperazzjoni tal-UE
AKPFEŻ (9, 10 u 11)1 Il‑Ftehim ta’ Sħubija AKP‑KE 
(Cotonou) (ĠU L 317, 
15.12.2000, p. 3).
2 Id‑Deċiżjoni 
tal‑Kunsill 2001/822/KE 
tas‑27 ta’ Novembru 2001 
dwar l‑assoċjazzjoni tal‑pajjiżi 
u t‑territorji extra‑Ewropej 
mal‑Komunità Ewropea (ĠU 
L 314, 30.11.2001, p. 1).Figura 1Stampa ġenerali tal‑finanzjament ipprovdut mill‑Faċilità ta’ Investiment 
u mill‑BEI, mir‑riżorsi proprji tiegħu, fil‑pajjiżi AKP u l‑OCTs
Sors:  Il‑QEA b’ data  mill‑BEI.
07 Introduzzjoni
03 
Kontribuzzjonijiet għall‑Faċilità ta’ 
Investiment jitħallsu direttament 
mill‑Istati Membri lill‑BEI. Dawn 
il‑fondi jiġu allokati taħt id ‑9, l‑10 
u l‑11‑il Fond Ewropew għall‑Iżvilupp 
(FEŻ). Il‑Faċilità ta’ Investiment tiġi 
mmaniġġjata mill‑BEI, li jaġixxi f’isem 
l‑UE u għar‑riskju tagħha3 u, bl‑istess 
mod bħalma jiġri għall‑FEŻ, barra l‑qa ‑
fas tal‑baġit ġenerali tal‑UE. Il‑Faċilità 
ta’ Investiment ma taqax fi ħdan 
l‑ambitu tal‑awditu tad‑Dikjarazzjoni 
ta’ Assigurazzjoni annwali tal‑Qorti, 
u mhijiex suġġetta għal kwittanza 
mill‑Parlament Ewropew4.
04 
Il‑Faċilità ta’ Investiment hija fond ro ‑
tanti, jiġifieri l‑introjtu u l‑ħlasijiet lura 
tagħha jintużaw għall‑finanzjament 
tal‑operazzjonijiet kontinwi tagħha 
sabiex issir finanzjarjament sos ‑
tenibbli. Taħt id ‑9, l‑10 u l ‑11‑il FEŻ, 
il‑Faċilità ġiet ipprovduta b’baġit 
totali ta’ EUR 3 685.5 miljun. Sa tmiem 
l‑2014, kienu tħallsu EUR 2 057 miljun 
mill‑Istati Membri. Aktar dettalji dwar 
il‑portafoll tal‑Faċilità ta’ Investi ‑
ment fil‑pajjiżi AKP huma pprovduti 
fl‑Anness I .05 
Taħt il ‑11‑il FEŻ, rikostituzzjoni 
ta’ EUR 500 miljun ġiet allokata 
għad‑dotazzjoni tal‑Faċilità ta’ Investi ‑
ment biex tintuża bħala finanzjament 
dedikat, il ‑”Pakkett ta’ Finanzjament 
ta’ Impatt” (PFI), għall‑finanzjament 
ta’ operazzjonijiet b’impatt ogħla fuq 
l‑iżvilupp.
06 
Il‑Faċilità ta’ Investiment hija en ‑
trata li ma tidhirx fuq il‑karta 
tal‑bilanċ fil‑kontijiet tal‑BEI. Il‑por ‑
tafoll tal‑Faċilità ta’ Investiment 
kiber minn EUR 2.8 biljun fi tmiem 
l‑2010 għal EUR 4.5 biljun sa tmiem 
l‑2014. L‑introjtu għal dan il‑perjodu 
huwa ppreżentat fil‑ Kaxxa 1 .
07 
Il‑Ftehim ta’ Cotonou jiddikjara li 
l‑Faċilità ta’ Investiment trid top ‑
era skont termini relatati mas‑suq 
mingħajr ħolqien ta’ distorzjoni 
fis‑swieq lokali jew l‑ispostamenti ta’ 
sorsi privati ta’ finanzi. Il‑Faċilità trid 
tfittex ukoll li jkollha effett katalitiku 
billi tinkoraġġixxi l‑mobilizzazzjoni, 
fuq perjodu twil, ta’ riżorsi lokali 
u tattira investimenti u self (investituri 
u mutwanti) privati5.3 L‑Artikolu 51 tar‑Regolament 
tal‑Kunsill (UE) 2015/323 
tat‑2 ta’ Marzu 2015 dwar 
ir‑regolament finanzjarju 
applikabbli għall ‑11‑il Fond 
Ewropew għall‑Iżvilupp (ĠU 
L 58, 3.3.2005, p. 17).
4 Minkejja dan, il‑Parlament 
ifformula bosta 
rakkomandazzjonijiet li 
jikkonċernaw il‑Faċilità ta’ 
Investiment fir‑riżoluzzjoni 
tiegħu tad ‑29 ta’ April 2015 
dwar il‑Kwittanza 2013: Baġit 
ġenerali tal‑UE ‑ It ‑8, id ‑9 u l ‑10 
FEŻ, P8_TA‑PROV(2015)0120, 
il‑paragrafi 53 sa 63.
5 Għad‑dettalji ara l‑Artikolu 3(1)
(a) u (b) tal‑Anness II 
għall‑Ftehim ta’ Cotonou.Kaxxa 1Portafoll u introjtu tal‑Faċilità ta’ Investiment matul is‑snin 2014–2011 (miljun EUR)
2011 2012 2013 2014
Kuntratti ffirmati (kumulattivi) 3 009.1 3 364.1 3 835.6 4 488.2
Total tal‑introjtu għas‑sena 78.4 45.7 10.3 31.2
Sors:  Il‑BEI.
08 Introduzzjoni
08 
Rigward it‑termini u l‑kundizzjonijiet 
ta’ finanzjament, id‑differenza essen ‑
zjali bejn il‑finanzjament mill‑Faċilità 
ta’ Investiment u s‑selfiet mir‑riżorsi 
proprji tal‑BEI hija l‑livell ta’ riskju 
ta’ kreditu. Filwaqt li r‑riżorsi proprji 
tal‑BEI huma limitati għal selfiet garan ‑
titi minn garanziji sodi u arranġamenti 
oħra ta’ sigurtà, il‑finanzjament 
ipprovdut mill‑Faċilità ta’ Investi ‑
ment jista’ jaċċetta livell ogħla ta’ 
riskju. Selfiet mir‑riżorsi proprji tal‑BEI 
jintużaw prinċipalment għal proġetti 
fis‑settur pubbliku.
09 
Il‑Faċilità ta’ Investiment tipprovdi 
prinċipalment linji ta’ kreditu lil in ‑
termedjarji finanzjarji, kapital ta’ riskju 
permezz ta’ investimenti ta’ ekwità, 
u finanzjament ta’ proġetti ta’ in ‑
frastruttura (ara l‑ Anness II ).Il‑valur miżjud 
mill‑Faċilità ta’ 
Investiment
10 
Il‑BEI jenfasizza tliet modi partikolari li 
bihom il‑Faċilità ta’ Investiment tista’ 
żżid il‑valur6:
(a) billi tipprovdi lill‑benefiċjarji 
fil‑pajjiżi AKP b’aċċess għal finanz ‑
jament fuq perjodu twil;
(b) billi tipprovdi finanzjament fil‑mu ‑
nita lokali; u
(c) billi żżid il‑kredibbiltà 
tal‑benefiċjarji u billi timmobi ‑
lizza riżorsi finanzjarji oħra, biex 
tiġġenera effett katalitiku.6 Ir‑Rapport Annwali 2014 dwar 
l‑attività tal‑BEI fl‑Afrika, 
fil‑Karibew u fil‑Paċifiku kif 
ukoll fit‑territorji 
extra‑Ewropej, p. 17 ( http://
www.eib.org/infocentre/
publications/all/investment ‑
facility ‑annual ‑report ‑2014.
htm?lang=en ).
09
 Ambitu u approċċ 
tal‑awditjar
11 
Aħna vvalutajna jekk il‑Faċilità 
ta’ Investiment żiditx valur 
għall‑kooperazzjoni għall‑iżvilupp 
tal‑UE mal‑pajjiżi AKP . Waqt li 
għamilna dan, aħna ffukajna fuq 
iż‑żewġ mistoqsijiet li ġejjin:
(a) L‑operazzjonijiet tal‑Faċilità ta’ 
Investiment huma koerenti ma’ 
miżuri oħra ta’ kooperazzjoni 
għall‑iżvilupp tal‑UE li jibbenefi ‑
kaw lill‑pajjiżi AKP?
(b) Il‑Faċilità ta’ Investiment tipprovdi 
aċċess għal finanzjament fuq per ‑
jodu twil u selfiet fil‑munita lokali, 
u tiġġenera effett katalitiku?
12 
Dan kien awditu qasir u ffukat — 
l‑ewwel awditu li l‑Qorti wettqet 
f’dan il‑qasam partikolari — li sar 
bejn Jannar u Mejju 2015. Huwa kopra 
operazzjonijiet tal‑Faċilità ta’ Investi ‑
ment fil‑pajjiżi AKP li ġew iffirmati bejn 
l‑2011 u l ‑2014. Operazzjonijiet iffi ‑
nanzjati mir‑riżorsi proprji tal‑BEI ma 
ġewx inklużi minħabba li jaqgħu barra 
l‑mandat tal‑Qorti. Il‑finanzjament 
ipprovdut lill‑OCTs ma ġiex inkluż lan ‑
qas, peress li l‑ammonti involuti kienu 
żgħar ħafna. L‑awditu ma kienx jinkludi 
valutazzjoni tar‑riżultati u tal‑eżiti 
u għalhekk ma jikkonkludix dwar 
l‑effettività tal‑Faċilità ta’ Investiment 
t a l ‑ A K P.13 
Ix‑xogħol tal‑awditjar tagħna kien 
jikkonsisti f’eżami analitiku, intervisti 
mal‑persunal tal‑BEI u tal‑Kummissjoni 
u eżaminar dettaljat ta’ kampjun ta’ 
operazzjonijiet. Twettqet żjara waħda 
tal‑awditjar — fil‑Kenja u l‑Uganda. 
Il‑kampjun, li kien ikopri firxa ta’ stru ‑
menti u setturi ta’ finanzjament, kien 
jikkonsisti f’20 operazzjoni li rċevew 
finanzjament mill‑Faċilità ta’ Investi ‑
ment (ara l‑ Anness III ). Il‑kampjun kien 
jirrappreżenta 35  % tal‑għadd totali 
ta’ kuntratti tal‑Faċilità ta’ Investiment 
iffirmati ma’ benefiċjarji fil‑pajjiżi AKP 
bejn l ‑2011 u l ‑2014.
10
 Osservazzjonijiet
Kumplessivament, 
l‑operazzjonijiet 
tal‑Faċilità ta’ Investiment 
huma koerenti ma’ miżuri 
oħra ta’ kooperazzjoni 
għall‑iżvilupp tal‑UE
14 
Aħna eżaminajna jekk l‑operazzjoni ‑
jiet tal‑Faċilità ta’ Investiment kinux 
koerenti ma’ miżuri oħra ta’ kooper ‑
azzjoni għall‑iżvilupp tal‑UE li jibben ‑
efikaw lill‑pajjiżi AKP . Dan kien ifisser 
l‑eżaminar tal‑proċeduri tal‑għażla 
u tal‑arranġamenti ta’ finanzjament. 
L‑opinjoni tagħna, għall ‑20 oper ‑
azzjoni eżaminati, hija li dawn kienu 
koerenti mal‑politika ta’ żvilupp tal‑UE 
kif deskritta b’mod wiesa’ fil‑Ftehim ta’ 
Cotonou.
15 
Il‑Pakkett ta’ Finanzjament ta’ Impatt 
(PFI) jippermetti lill‑Faċilità ta’ Investi ‑
ment tappoġġa proġetti b’riskju ogħla 
filwaqt li twiegħed ukoll impatt akbar 
fuq l‑iżvilupp. Il‑PFI għandu potenz ‑
jal enormi biex iżid aktar il‑koerenza 
ma’ miżuri oħra ta’ kooperazzjoni 
għall‑iżvilupp tal‑UE billi jiffoka fuq 
proġetti li jiġġeneraw impatt qawwi 
fuq l‑iżvilupp bl‑objettiv globali 
tat‑tnaqqis tal‑faqar. Wara deċiżjoni 
f’April 2014 dwar l‑istrumenti finanz ‑
jarji li kellhom jintużaw, żewġ proġetti 
ġew approvati qabel tmiem l ‑2014.Identifikazzjoni u għażla ta’ 
proġetti
16 
Il‑BEI jikkoordina l‑identifikazzjoni 
u l‑għażla ta’ proġetti mill‑kwartieri 
ġenerali tiegħu fil‑Lussemburgu. 
Huwa jagħmel użu mir‑rappreżentanti 
tiegħu fil‑pajjiżi AKP , b’konsultazzjoni 
mad‑delegazzjonijiet tal‑UE fil‑pajjiżi. 
Deċiżjoni reċenti ta’ politika biex 
tiżdied il‑preżenza tal‑BEI fil‑pajjiżi 
AKP , u biex l‑uffiċċji lokali tal‑BEI jiġu 
alloġġati fil‑bini tad‑delegazzjonijiet 
tal‑UE, għandha tikkontribwixxi aktar 
għal koordinazzjoni aħjar bejn il‑BEI 
u l‑Kummissjoni.
17 
Proposti ta’ finanzjament jitħejjew 
mill‑BEI u jinkludu deskrizzjoni 
tal‑proġett u tal‑koerenza tiegħu 
mal‑istrateġija rilevanti ta’ appoġġ 
tal‑pajjiż tal‑UE jew reġjonali. Meta 
proposta ta’ finanzjament tiġi 
ppreżentata lill‑Kumitat tal‑Faċilità ta’ 
Investiment7, il‑Kummissjoni tintalab 
tipprovdi opinjoni dwar il‑konsistenza 
tal‑proposta mal‑politika ta’ żvilupp 
tal‑UE. Ladarba l‑proposta tkun ġiet 
aċċettata mill‑Kumitat tal‑Faċilità ta’ 
Investiment, tiġi ppreżentata lill‑Bord 
ta’ Diretturi tal‑BEI, li jieħu d‑deċiżjoni 
finali ta’ finanzjament.
18 
Il‑Kummissjoni kienet esprimiet 
opinjoni favorevoli fir‑rigward tal ‑20 
operazzjoni kollha li aħna eżaminajna. 
F’każijiet fejn il‑Kummissjoni kellha 
kummenti, dawn kienu ġew ittrat ‑
tati fil‑laqgħa rilevanti tal‑Kumitat 
tal‑Faċilità ta’ Investiment.7 Il‑Kumitat tal‑Faċilità ta’ 
Investiment twaqqaf 
bl‑Artikolu 13 tar‑Regolament 
tal‑Kunsill (KE) Nru 617/2007 
tal‑14 ta’ Mejju 2007 dwar 
l‑implimentazzjoni tal ‑10 Fond 
Ewropew għall‑Iżvilupp taħt 
il‑Ftehim ta’ Sħubija AKP‑KE 
(ĠU L 152, 13.6.2007, p. 1). 
Il‑kumitat jikkonsisti 
f’rappreżentanti tal‑Istati 
Membri u tal‑Kummissjoni 
bħala membru mingħajr 
id‑dritt tal‑vot.
11 Osservazzjonijiet
Arranġamenti ta’ 
finanzjament
Linji ta’ kreditu
19 
Linji ta’ kreditu lil intermedjarji fi ‑
nanzjarji huma l‑istrument prinċipali 
użat mill‑Faċilità ta’ Investiment 
biex tappoġġa l‑ħtiġijiet ta’ finanzja ‑
ment ta’ intrapriżi żgħar u ta’ daqs 
medju (SMEs) fil‑pajjiżi AKP . L‑użu ta’ 
intermedjarji finanzjarji biex is‑self 
tal‑fondi jingħadda lill‑SMEs (“on‑lend ‑
ing”) potenzjalment jippermetti li 
jintlaħqu ħafna aktar SMEs, b’mod 
kost‑effettiv, milli kien ikun possibbli 
permezz ta’ self dirett mill‑BEI. Il‑koo ‑
perazzjoni ma’ intermedjarji finanzjarji 
tagħti aċċess lill‑Faċilità ta’ Investi ‑
ment għal informazzjoni dwar żviluppi 
ekonomiċi essenzjali fis‑settur privat.
20 
Il‑BEI jaħdem ma’ intermedjarji fi ‑
nanzjarji magħżula wara kontrolli 
bir‑reqqa tad‑diliġenza dovuta fuq 
il‑prestazzjoni tagħhom fl‑imgħoddi, 
l‑istrateġija futura tagħhom u l‑fokus 
tagħhom fuq is‑self lil firxa wiesgħa 
ta’ SMEs. Il‑benefiċċji tal‑użu ta’ in ‑
termedjarji finanzjarji mill‑Faċilità ta’ 
Investiment huma tnejn: (a) il‑faċilità 
tipprovdi lill‑intermedjarji finanzjarji 
b’finanzjament sigur fuq perjodu twil, 
u b’hekk tiżviluppa s‑settur finanzjarju 
lokali, u (b) il‑faċilità tistimula li s‑self 
jingħadda mill‑intermedjarji finanzjarji 
lill‑SMEs.21 
Bħala parti mill‑kontrolli tiegħu 
fir‑rigward tal‑eliġibbiltà tal‑użu kor ‑
rett ta’ linji ta’ kreditu, il‑BEI stabbilixxa 
“proċedura ta’ allokazzjoni” li permezz 
tagħha l‑BEI japprova l‑benefiċjarji 
aħħarin qabel l‑iżborż ta’ linja ta’ 
kreditu lill‑intermedjarju finanzjarju8. 
Taħt din il‑proċedura, l‑intermedjarju 
finanzjarju huwa meħtieġ jidentifika 
l‑BEI/Faċilità ta’ Investiment fil‑ftehim 
li jsir ma’ kull benefiċjarju aħħari dwar 
is‑self li jingħadda, u jirrapporta lill‑BEI 
dwar l‑użu tal‑linja ta’ kreditu.
22 
Il‑proċedura ta’ allokazzjoni hija utli 
biex tiġi ċċekkjata l‑eliġibbiltà ta’ 
benefiċjarji aħħarin, u ma tintużax 
minn ħafna istituzzjonijiet oħrajn ta’ 
finanzjament għall‑iżvilupp. Sibna li 
l‑proċedura ta’ allokazzjoni ħadmet kif 
intenzjonat fil‑proġetti kkampjunati 
fl‑Uganda iżda mhux fil‑Kenja f’dak li 
jikkonċerna l‑obbligu li jiġi identifi ‑
kat il‑BEI/Faċilità ta’ Investiment (ara 
l‑Kaxxa 2 ).8 Il‑”proċedura ta’ allokazzjoni” 
ma tapplikax 
għall‑mikrofinanzjament li 
għalih l‑intermedjarji 
finanzjarji jipprovdu lista ta’ 
allokazzjoni globali lill‑BEI.
L‑użu li l‑intermedjarji finanzjarji jagħmlu minn finanzjament mill‑Faċilità ta’ 
Investiment
L‑ebda wieħed mit‑tliet banek miżjura fil‑Kenja ma kien identifika l‑finanzjament mill‑Faċilità ta’ Investiment 
fil‑ftehimiet tagħhom mal‑SMEs dwar self li jingħadda. F’dan ir‑rigward, l‑intermedjarji finanzjarji ma ssod ‑
isfawx l‑obbligi kuntrattwali tagħhom, u l‑benefiċjarji aħħarin ma ġewx infurmati li l‑Faċilità ta’ Investiment 
kienet is‑sors tal‑finanzjament.Kaxxa 2
12 Osservazzjonijiet
23 
Ħafna linji ta’ kreditu lil intermedjarji 
finanzjarji huma ssupplimentati minn 
diversi tipi ta’ assistenza teknika9. Fil‑
waqt li kien intenzjonat li l‑benefiċjarji 
aħħarin għandhom jibbenefikaw ukoll 
minn assistenza teknika fil‑għamla 
ta’ taħriġ fil‑ġestjoni u fl‑iżvilupp ta’ 
proġetti, aħna sibna li, għal‑linji ta’ 
kreditu awditjati, l‑intermedjarji finan ‑
zjarji ma kinux infurmaw lill‑SMEs dwar 
il‑possibbiltà li jirċievu tali assistenza 
teknika.
Investimenti f’ekwità
24 
Il‑Ftehim ta’ Cotonou jippermetti li jiġi 
pprovdut kapital ta’ riskju fil‑għamla 
ta’ parteċipazzjoni f’titoli (ekwità) 
u dan għandu normalment isir għal 
parteċipazzjonijiet minoritarji bla dritt 
ta’ kontroll10. Parteċipazzjoni f’ekwità 
tipprovdi lill‑SMEs kapital tat‑tkabbir 
lill‑SMEs għat‑trawwim tal‑inklużjoni 
finanzjarja, il‑ħolqien tal‑impjiegi 
u l‑intraprenditorija. Għal investi ‑
menti f’ekwità, il‑BEI għandu limitu ta’ 
esponiment ta’ 20 % tad‑dotazzjoni 
tal‑kapital. Fi tmiem l ‑2014, is‑sehem 
azzjonarju tal‑Faċilità ta’ Investiment 
kien 13 % tad‑dotazzjoni tal‑kapital.25 
Il‑Faċilità ta’ Investiment tagħmel 
investimenti f’ekwità kemm diret ‑
tament — billi takkwista ishma 
f’kumpanija — kif ukoll indirettament 
permezz ta’ fond ta’ ekwità privata (ara 
l‑eżempju fil‑ Kaxxa 3 ). Meta mqab ‑
bla ma’ selfiet, investimenti ta’ ekwità 
jeħtieġu ġestjoni aktar attiva mill‑BEI. 
Tipikament, il‑BEI huwa rrappreżentat 
fuq kumitati konsultattivi ta’ fondi, 
fejn jista’ jiżgura l‑konsistenza 
mal‑istrateġiji magħżula u l‑allinja ‑
ment mal‑politika ta’ żvilupp tal‑UE. 
Fondi ta’ ekwità privata jimmiraw 
ukoll lejn objettivi ta’ impatt soċjali 
(ara l‑eżempju fil‑ Kaxxa 8 — Fond ta’ 
mikrofinanzjament ).
Eżempju ta’ investiment permezz ta’ fond ta’ ekwità privata
Il‑Faċilità ta’ Investiment qablet li tinvesti EUR 10 miljun f’fond ta’ ekwità privata stabbilit biex tagħmel investi ‑
menti f’intrapriżi ta’ daqs medju li jinsabu f’pajjiżi tal‑Afrika tal‑Lvant. Il‑BEI huwa rrappreżentat fuq il‑kumitat 
konsultattiv tal‑fond. L‑istrateġija ta’ investiment hija li jittieħdu ishma minoritarji f’intrapriżi ta’ daqs medju li 
għandhom prospetti tajbin ħafna ta’ tkabbir. L‑intenzjoni hija li jsiru investimenti b’perjodu ta’ parteċipazzjoni 
ta’ minn 4 sa 6 snin f’mhux aktar minn 14 ‑il kumpanija. Il‑fokus huwa fuq oġġetti tal‑konsum, bejgħ bl‑imnut, 
servizzi finanzjarji, telekomunikazzjoni u manifattura.
L‑ewwel investiment tal‑fond kien parteċipazzjoni f’akkwiżizzjoni maġġoritarja tal‑produttur prinċipali 
fit‑Tanżanija ta’ prodotti għall‑kura personali. L‑akkwiżizzjoni maġġoritarja twettqet f’konsorzju ma’ bank 
internazzjonali kbir u ma’ ditta oħra ta’ ekwità privata.Kaxxa 39 Pereżempju valutazzjonijiet 
tar‑riskju, diliġenza dovuta, 
taħriġ fil‑ġestjoni, żvilupp ta’ 
proġetti.
10 L‑Artikolu 2 tal‑Anness II 
għall‑Ftehim ta’ Cotonou.
13 Osservazzjonijiet
Investiment dirett fi proġetti ta’ 
infrastruttura
26 
F’ħafna pajjiżi AKP hemm nuqqas 
reali ta’ infrastruttura bażika. 
Il‑Faċilità ta’ Investiment tappoġġa 
proġetti ta’ infrastruttura fil‑provvista 
u l‑ġenerazzjoni tal‑elettriku, fit‑tele ‑
komunikazzjoni, fl‑ilma u d‑drenaġġ, 
kif ukoll fit‑trasport, fis‑saħħa u fl‑edu ‑
kazzjoni. Sar fokus speċifiku fuq 
proġetti relatati mal‑enerġija rinno ‑
vabbli u mat‑tibdil fil‑klima. Proġetti 
ta’ infrastruttura jistgħu jiġġeneraw 
tkabbir sostenibbli, joħolqu l‑impjiegi 
u jtejbu l‑integrazzjoni reġjonali.
27 
Instab li l‑proġetti kollha ta’ in ‑
frastruttura awditjati kienu koer ‑
enti ma’ miżuri oħra ta’ kooperazzjoni 
għall‑iżvilupp tal‑UE (ara l‑eżempju 
fil‑Kaxxa 4 ).Il‑Faċilità ta’ Investiment 
tipprovdi aċċess għal 
finanzjament fuq perjodu 
twil, u selfiet fil‑munita 
lokali u tiġġenera effett 
katalitiku
28 
Aħna eżaminajna jekk l‑operazzjonijiet 
tal‑Faċilità ta’ Investiment ipprovdewx 
il‑valur miżjud mistenni. Għalkemm 
illum il‑ġurnata s‑sitwazzjoni tas‑suq 
hija differenti, fl‑ewwel snin tal‑Faċilità 
ta’ Investiment il‑BEI kien wieħed 
mill‑ftit atturi fis‑suq li kien joffri fi ‑
nanzjament fuq perjodu twil fil‑muniti 
lokali lis‑settur privat. Il‑faċilità kellha 
wkoll effett katalitiku fis‑sens li attirat 
finanzjament addizzjonali.
Eżempju ta’ proġett ta’ infrastruttura
Il‑Faċilità ta’ Investiment investiet EUR 30 miljun fl‑impjant fi Kribi ta’ produzzjoni tal‑enerġija bil‑gass, impjant 
ta’ 216 ‑il MW ta’ produzzjoni tal‑enerġija termali bil‑gass naturali fil‑Kamerun. L‑impjant, li għandu spiża totali 
tal‑proġett ta’ EUR 253 miljun, huwa l‑ewwel ta’ dan it‑tip fil‑pajjiż u se jipprovdi l‑elettriku għal aktar minn 
160 000 unità domestika, industrija lokali u negozju żgħir. L‑għan tal‑proġett huwa li tiġi ssodisfata d‑doman ‑
da domestika għall‑elettriku, li kulma jmur dejjem qed tikber, u li jkun ta’ benefiċċju għall‑kummerċ, il‑ħolqien 
tal‑impjiegi u t‑tkabbir ekonomiku.Kaxxa 4
14 Osservazzjonijiet
Finanzjament fuq perjodu 
twil
29 
Fis‑setturi kollha, normalment l‑inves ‑
timenti jkunu aktar sostenibbli jekk 
ikunu jinvolvu finanzjament fuq per ‑
jodu twil. Meta jiġi pprovdut fil‑għamla 
ta’ linji ta’ kreditu lil intermedjarji 
finanzjarji, il‑finanzjament fuq perjodu 
twil jagħti lill‑banek l‑opportunità 
ta’ finanzjament sigur addizzjonali. 
Dan huwa utli għas‑self li jingħadda 
mill‑banek, lill‑SMEs li jkunu jeħtieġu 
l‑finanzjament. Fil‑kampjun awditjat, 
it‑tul medju ta’ selfiet lil intermedjarji 
finanzjarji kien ta’ disa’ snin.30 
Il‑BEI mhuwiex waħdu f’dan ir‑rigward, 
billi l‑biċċa l‑kbira minn istituzzjonijiet 
oħra li jiffinanzjaw l‑iżvilupp ukoll jip ‑
provdu finanzjament fuq perjodu twil. 
Madankollu, il‑Faċilità ta’ Investiment 
żiedet sinifikattivament is‑self tagħha 
għal‑linji ta’ kreditu fis‑snin reċenti. Fi 
tmiem l ‑2014 il‑linji ta’ kreditu kienu 
jirrappreżentaw 28 % tal‑portafoll 
tal‑Faċilità ta’ Investiment meta mqab ‑
bla ma’ 14 % fi tmiem l ‑2010. Is‑sehem 
akbar jirrifletti l‑importanza kontinwa 
tal‑finanzjament fuq perjodu twil 
offrut mill‑Faċilità ta’ Investiment 
(ara l‑ Kaxxa 5 ).Kaxxa 5Linji ta’ kreditu tal‑Faċilità ta’ Investiment għall ‑2014–2011 
(miljun EUR)
Sors:  Il‑BEI.Pajjiż/Reġjun 2011 2012 2013 2014 Total
Il‑Botswana 20.00 20.00
Ir‑Repubblika Dominikana 15.50 1.00 16.50
Il‑Ghana 8.00 20.00 20.00 48.00
Il‑Haiti 8.00 8.00
Il‑Kenja 13.50 76.50 50.00 140.00
Il‑Malawi 15.00 15.00
Il‑Mozambique 5.00 5.00
In‑Niġerja 100.17 120.00 50.00 270.17
Reġjonali — L‑Afrika 80.11 80.11
Reġjonali — Il‑Karibew 50.00 50.00
Reġjonali — L‑Afrika tal‑Lvant 4.00 60.00 114.00 152.00 330.00
Reġjonali — L‑Afrika t’Isfel 25.50 25.50
Reġjonali — L‑Afrika 
tal‑Punent10.00 10.00
Ir‑Rwanda 8.00 8.00
Is‑Seychelles 5.00 5.00
Iż‑Żambja 25.00 25.00
Total 177.00 241.67 270.00 427.61 1 056.28
15 Osservazzjonijiet
Finanzjament fil‑munita 
lokali
31 
Meta jkun fattibbli u xieraq, il‑BEI 
huwa mħeġġeġ jipprovdi selfiet 
fil‑munita lokali biex jiġi evitat riskju 
tal‑kambju għall‑benefiċjarju aħħari11. 
Il‑politika interna tal‑BEI fir‑rigward 
tar‑riskju ta’ kreditu tillimita s‑self 
fil‑munita lokali għal 20 % tad‑dotazz ‑
joni totali tal‑Faċilità ta’ Investiment. 
Il‑finanzjament fil‑munita lokali kien 
ogħla matul il‑perjodu 2011–2014, 
kemm f’termini tal‑volum annwali kif 
ukoll tal‑proporzjon tal‑portafoll totali 
tal‑Faċilità ta’ Investiment, milli kien 
fi kwalunkwe żmien qabel. Fi tmiem 
l‑2014, l‑ammont misluf fil‑munita 
lokali kien 18.1 % tad‑dotazzjoni totali 
tal‑Faċilità ta’ Investiment.32 
Il‑provediment ta’ self fil‑munita 
lokali huwa mezz tajjeb biex jiżdied 
l‑impatt tal‑Faċilità ta’ Investiment fuq 
l‑iżvilupp. Hija inizjattiva li ntlaqgħet 
minn ħafna intermedjarji finanz ‑
jarji fil‑pajjiżi AKP (ara l‑eżempju 
fil‑Kaxxa 6 ).
33 
Il‑finanzjament fil‑munita lokali 
huwa pprovdut ukoll minn istituzz ‑
jonijiet oħra li jiffinanzjaw l‑iżvilupp, 
u xi intermedjarji finanzjarji jinsabu 
f’pożizzjoni li jimmaniġġjaw ir‑riskju 
tal‑kambju huma stess. Minkejja dan, 
għad hemm domanda kbira għal 
selfiet fil‑munita lokali, u l‑BEI għandu 
rwol importanti biex jissodisfa din 
id‑domanda.
Mikrofinanzjament fil‑Haiti
Infetħet linja ta’ kreditu għal istituzzjoni mikrofinanzjarja fil‑Ħaiti biex din tkun tista’ tkabbar il‑portafoll 
tagħha fil‑kuntest tar‑rikostruzzjoni ta’ wara t‑terremot. Il‑benefiċjarji fil‑mira huma imprendituri individ ‑
wali u kumpaniji żgħar ħafna f’żoni urbani, li huma involuti prinċipalment f’attivitajiet ta’ kummerċ, fi snajja’ 
u fil‑forniment ta’ servizzi. L‑ammont ipprovdut mill‑Faċilità ta’ Investiment, l‑ekwivalenti ta’ EUR 3 miljun, ġie 
żborżat fil‑munita lokali (HTG). Ir‑riskju tal‑kambju jintrefa’ kompletament mill‑Faċilità ta’ Investiment. L‑iniz ‑
jattiva toffri aċċess għal finanzjament lil negozji lokali żgħar.Kaxxa 6
Effett katalitiku
34 
Il‑Ftehim ta’ Cotonou jiddikjara li l‑op ‑
erazzjonijiet tal‑Faċilità ta’ Investiment 
għandu jkollhom effett katalitiku billi 
jinkoraġġixxu l‑mobilizzazzjoni, fuq 
perjodu twil, ta’ riżorsi lokali u jattiraw 
investimenti u self privati barranin lejn 
proġetti fl‑Istati tal‑AKP12.35 
Metodu sempliċi biex jiġi indikat 
l‑effett katalitiku huwa billi jiġu kkalku ‑
lati l‑proporzjonijiet ta’ ingranaġġ 
bid‑diviżjoni tal‑ammont totali ta’ 
investimenti fi proġetti bit‑total ip ‑
provdut mill‑Faċilità ta’ Investiment. 
Sostnut b’informazzjoni miksuba minn 
intervisti ma’ intermedjarji finanz ‑
jarji u benefiċjarji aħħarin, il‑kampjun 
awditjat ta’ 20 proġett tal‑Faċilità ta’ 
Investiment għandu l‑proporzjonijiet 
ta’ ingranaġġ li ġejjin (ara l‑ Kaxxa 7 ).11 L‑Artikolu 5(c) tal‑Anness II 
għall‑Ftehim ta’ Cotonou.
12 L‑Artikolu 3(1)(b) tal‑Anness II 
għall‑Ftehim ta’ Cotonou.
16 Osservazzjonijiet
36 
Kultant, ikun diffiċli li jiġi vvalutat 
l‑effett li l‑Faċilità ta’ Investiment 
ikollha fl‑ingranaġġ ta’ fondi addiz ‑
zjonali. Il‑kejl jiddependi minn jekk 
il‑Faċilità ta’ Investiment titqiesx li tkun 
“issieħbet” (il‑BEI ntalab, minn istituzz ‑
joni oħra li tiffinanzja l‑iżvilupp, biex 
jipparteċipa fi proġett) jew “kinitx iniz ‑
jatur” (il‑proġett ġie inizjat mill‑BEI).37 
Madankollu, l‑effett katalitiku jitqies 
li huwa kunċett usa’ mill‑ingranaġġ 
waħdu. Il‑valur miżjud tal‑Faċilità 
ta’ Investiment huwa riżultat ukoll 
taż‑żieda fil‑kredibbiltà kkawżata 
mill‑involviment tal‑BEI. Kredibbiltà 
ogħla tagħti l‑fiduċja lil mutwanti 
u donaturi oħra u tattirahom biex 
jipparteċipaw fi proġetti speċifiċi (ara 
l‑eżempji fil‑ Kaxxa 8 ).Kaxxa 7Proporzjon ta’ ingranaġġ
Sors:  Il‑QEA.Strument finanzjarju Ingranaġġ Kummenti
Proġetti ta’ infrastruttura u  selfiet diretti 4.6Spiża totali tal‑proġett diviż bl‑ammont impenjat 
mill‑Faċilità ta’ Investiment
Linji ta’ kreditu 3.2Finanzjament mill‑Faċilità ta’ Investiment sa 50 % 
tat‑total tal‑ispiża tal‑proġett
Ekwità 7.1Ammont totali tal‑fond ta’ ekwità diviż bl‑ammont 
impenjat mill‑Faċilità ta’ Investiment
Proġetti b’effett katalitiku qawwi
Il‑Park Eoliku tal‑Lag Turkana
Il‑Faċilità ta’ Investiment qed tipparteċipa fil‑finanzjament tal‑proġett, ta’ EUR 623 miljun, ta’ Impjant ta’ 
Produzzjoni tal‑Enerġija Eolika fil‑Lag Turkana, finanzjament li huwa wieħed mill‑akbar investimenti privati 
uniċi li qatt sar fil‑Kenja u l‑akbar park eoliku fl‑Afrika sub‑Saħarjana. Il‑finanzjament mill‑Faċilità ta’ Investi ‑
ment huwa ta’ EUR 150 miljun. Dan huwa proġett fejn il‑Faċilità ta’ Investiment uriet effett katalitiku qawwi: 
l‑involviment tal‑BEI kien strumentali biex iħeġġeġ lil investituri oħra jipparteċipaw.
Fond ta’ mikrofinanzjament
Il‑Faċilità ta’ Investiment investiet EUR 5 miljun f’fond ta’ mikrofinanzjament immirat lejn istituzzjonijiet 
mikrofinanzjarji u produtturi żgħar attivi fil‑kummerċ ġust fl‑Afrika kollha. Il‑kapital totali ġġenerat kien ta’ 
EUR 22 miljun. Oriġinarjament il‑fond ġie inizjat minn tliet organizzazzjonijiet nongovernattivi. Mingħajr 
appoġġ mill‑Faċilità ta’ Investiment, probabbilment dan il‑proġett ma kienx iseħħ.Kaxxa 8
17
 Konklużjonijiet 
u rakkomandazzjonijiet
38 
Abbażi tax‑xogħol tal‑awditjar 
imwettaq aħna nikkonkludu li 
l‑Faċilità ta’ Investiment iżżid il‑valur 
għall‑kooperazzjoni għall‑iżvilupp 
tal‑UE mal‑pajjiżi AKP . Il‑faċilità 
hija koerenti mal‑kooperazzjoni 
għall‑iżvilupp tal‑UE mal‑pajjiżi AKP , 
tipprovdi aċċess għal finanzjament fuq 
perjodu twil u selfiet fil‑munita lokali, 
u tiġġenera effett katalitiku.
39 
Il‑koerenza tal‑Faċilità ta’ Investiment 
ma’ oqsma oħra ta’ kooperazzjoni 
għall‑iżvilupp tal‑UE mal‑pajjiżi AKP 
issaħħet aktar minn meta l‑BEI beda 
jidħol għal proġetti b’riskju ogħla per ‑
mezz tal‑Pakkett ta’ Finanzjament ta’ 
Impatt (ara l‑paragrafu 15).
40 
Fil‑Kenja sibna li l‑intermedjarji 
finanzjarji ma konformawx bis‑sħiħ 
mar‑rekwiżit ta’ viżibbiltà li tiġi ddivul ‑
gata l‑Faċilità ta’ Investiment fil‑ftehi ‑
miet tagħhom mal‑SMEs dwar self li 
jingħadda (ara l‑paragrafi 21 sa 22).Rakkomandazzjoni 1  
Divulgazzjoni sistematika 
tal‑Faċilità ta’ Investiment 
fi ftehimiet ta’ self li 
jingħadda
Il‑BEI għandu jiżgura li l‑intermed ‑
jarji finanzjarji jinkludu referenza 
għall‑Faċilità ta’ Investiment fil‑kun ‑
tratti tagħhom ta’ self li jingħadda 
sabiex il‑benefiċjarji aħħarin ikunu in ‑
furmati dwar is‑sors tal‑finanzjament.
41 
L‑assistenza teknika pprovduta biex 
jiġu ssupplimentati l‑linji ta’ kreditu 
ma kinitx immirata biżżejjed lejn 
il‑benefiċjarji aħħarin (ara l‑paragrafu 
23).
Rakkomandazzjoni 2  
L‑assistenza teknika 
tiġi proposta biex 
tissupplimenta l‑linji ta’ 
kreditu
Sabiex jissaħħaħ l‑impatt fuq l‑iżvilupp 
fil‑livell tal‑SMEs, il‑BEI flimkien mal‑in ‑
termedjarji finanzjarji għandhom 
jiżguraw li l‑benefiċjarji aħħarin jkunu 
jistgħu jibbenefikaw bis‑sħiħ mill‑as ‑
sistenza teknika.
18 Konklużjonijiet u rakkomandazzjonijiet
42 
Il‑Faċilità ta’ Investiment għandu rwol 
importanti fil‑provediment ta’ aċċess 
għal finanzjament fuq perjodu twil 
u selfiet fil‑munita lokali. Hija wriet 
ukoll effett katalitiku pożittiv (ara 
l‑paragrafi 28 sa 37).
Dan ir‑Rapport ġie adottat mill‑Awla III, immexxija mis‑Sur Karel PINXTEN, 
Membru tal‑Qorti tal‑Awdituri, fil‑Lussemburgu fil‑laqgħa tagħha 
tat‑22 ta’ Settembru 2015.
 Għall‑Qorti tal‑Awdituri
 Vítor Manuel da SILVA CALDEIRA  
 President

19
 Annessi
Operazzjonijiet annwali u kumulattivi approvati, kuntratti ffirmati u żborżi 
magħmula għall‑Faċilità ta’ Investiment fil‑pajjiżi AKP
(miljun EUR )
2003-2010 2011 2012 2013 2014 Total
Approvazzjonijiet 3 396.3 429.6 617.0 818.0 443.6 5 704.6
Firem 2 816.1 193.0 355.0 471.5 652.6 4 488.2
Żborżi 1 401.4 305.5 315.1 27 7. 2 290.5 2 589.7
Sors:  Il‑BEI.Anness I
20 Annessi Anness IIRipartizzjoni skont l‑istrument finanzjarju  
Ammonti ffirmati bejn l ‑2011 u l ‑2014 (miljun EUR)
Oħrajn
100 miljun EUR
Ekwità
136 miljun EURProġetti ta’ infrastruttura
378 miljun EURLinji ta’ kreditu
1 056 miljun EUR
Sors: Il‑BEI.
21 Annessi Anness IIILista ta’ proġetti eżaminati mill‑Qorti (miljun EUR)
Nru Pajjiż Isem tal -KuntrattAmmont iffirmat 
tal-Faċilità ta’ 
Investiment Ammont 
totali ta’ 
proġett1Sena 
tal-iffir -
marSettur/Strument
1 Il‑KamerunKribi gas‑fired power plant (Impjant fi Kribi 
ta’ produzzjoni tal‑enerġija bil‑gass)29.5 260 2012 INFRA (Enerġija)
2 Il‑HaitiACME Haiti local currency loan (Self lil 
ACME Ħaiti fil‑munita lokali)3.0 6 2011 Linja ta’ kreditu
3 Il‑KenjaLake Turkana Wind Power (Enerġija 
Eolika fil‑Lag Turkana)150.0 623 2014 INFRA (Enerġija)
4 Il‑KenjaFamily Bank PEFF (Faċilità ta’ Finanzjament 
ta’ Impriża Privata, tal‑Family Bank)10.0 20 2013 Linja ta’ kreditu
5 Il‑Kenja Housing finance (Finanzjament tad‑djar) 20.0 50 2012 Linja ta’ kreditu
6 Il‑KenjaFamily Bank microfinance facility (Faċilità 
ta’ mikrofinanzjament tal‑Family Bank)10.0 20 2013 Linja ta’ kreditu
7 Il‑Kenja Shelter Afrique (Kenn għall‑Afrika) 15.0 38 2013 Żvilupp urban
8 Il‑MalawiMalawi credit line (Linja ta’ kreditu 
għall‑Malawi)15.0 30 2013 Linja ta’ kreditu
9 Il‑Mauritius Mauritius Airport Hotel 8.0 21 2012 Turiżmu
10 In‑Niġerja Access Bank 50.0 125 2012 Linja ta’ kreditu
11 L‑Afrika Reġjonali ADENA Fund (Fond ADENA) 12.0 100 2011 Ekwità
12a) L‑Afrika Reġjonali EDFI/EFP‑Proparco Parti minn impenn 
ta’ EUR 100 miljun 
għall‑EDFI‑EFP75
2013Self
12b) Il‑Kenja EDFI/EFP‑FMO 45 Linja ta’ kreditu
13 L‑Afrika Reġjonali Catalyst Fund (Fond Katalist) 8.93 125 2011 Ekwità
14 L‑Afrika ReġjonaliConvergence ICT Fund (Fond Convergence 
ICT)19.25 145 2012 Ekwità
15 L‑AKP Reġjonali FEFISOL 5.0 22 2011 Ekwità
16 L‑Afrika Reġjonali PTA Bank 80.0 160 2014 Linja ta’ kreditu
17 It‑Tanzanija NMB  – PEFF 50.0 107 2013 Linja ta’ kreditu
18 It‑TanzanijaNMB – Microfinance 
(NMB – Mikrofinanzjament)20.0 88 2013 Linja ta’ kreditu
19 L‑Uganda Crane Bank 28.0 56 2014 Linja ta’ kreditu
20 L‑Uganda EADB 25.0 50 2012 Linja ta’ kreditu
1 Ammonti impenjati fiż‑żmien tal‑awditu.
22 Risposti  
tal‑BEI
Sommarju eżekuttiv
Il‑Bank Ewropew tal‑Investiment jilqa’ b’mod 
pożittiv ir‑rapport finali tal‑Qorti Ewropea tal‑Awd ‑
ituri ”The ACP Investment Facility (SCP IF) – does 
it provide added value?” L‑eżerċizzju ppermetta 
li ssir valutazzjoni tal‑koerenza u l‑pertinenza 
tal‑kampjun rappreżentattiv ta’ proġetti ffinanzjati 
mill‑Faċilità ta’ Investiment, fir‑rigward tal‑objettivi 
tal‑iżvilupp iddefiniti mill‑Unjoni Ewropea, kif 
iddefiniti fil‑Ftehim ta’ Cotonou. Il‑konklużjonijiet 
u r‑rakkomandazzjonijiet kollha adottati mit‑Tielet 
Kamra huma aċċettabbli fil‑fehma tagħna.
Osservazzjonijiet
Arranġamenti ta’ finanzjament
26
Il‑Faċilità ta’ Investiment tiffinanzja b’mod effet ‑
tiv il‑proġetti ta’ infrastruttura bażika stricto sensu  
(partikolarment privati) fis‑setturi tal‑enerġija, 
it‑trasport, it‑telekomunikazzjoni u l‑ilma. 
L‑interventi fl‑oqsma tal‑edukazzjoni u tas‑saħħa 
għalissa kienu pjuttost fil‑qafas ta’ finanzjamenti 
intermedji (kemm tal‑linji ta’ kreditu kif ukoll ta’ 
parteċipazzjonijiet fl‑ekwità fil‑fondi ta’ investi ‑
ment), partikolarment permezz tal‑pakkett ta’ 
finanzjament ta’ impatt imniedi fl ‑2014. L‑objettiv 
huwa l‑aċċess għall‑kura tas‑saħħa u l‑edukazzjoni, 
partikolarment għall‑popolazzjonijiet l‑aktar vulner ‑
abbli, billi jiġi appoġġat l‑iżvilupp tal‑offerta assigu ‑
rata mill‑kumpaniji privati. Madankollu għandna 
l‑pjan li nintervjenu aktar direttament fl‑appoġġ 
tal‑infrastrutturi bażiċi f’dawn iż‑żewġ setturi, par ‑
tikolarment billi nżidu interventi fil ‑“blending”.Konklużjonijiet u rakkomandazzjonijiet
Rakkomandazzjoni 1
Ir‑referenza sistematika għas‑sors ta’ finanzja ‑
ment fi ħdan il‑kuntratti ta’ self bejn l‑intermed ‑
jarji finanzjarji u l‑benefiċjari aħħarija hija diġà 
klawżola kuntrattwali fil‑kuntratti kollha tagħna ta’ 
intermedjazzjoni finanzjarja. Aħna nintrabtu li nżidu 
d‑diliġenza tagħna biex nikkontrollaw l‑implimen ‑
tazzjoni effettiva ta’ din il‑klawżola. Wara l‑verifika li 
saret, diġà tlabna lill‑imsieħba tagħna fil‑Kenja1 biex 
jimplimentaw b’mod effettiv dan l‑obbligu kuntrat ‑
twali, u se tingħata attenzjoni partikolari fl‑ġejjieni 
għal dan l‑aspett kruċjali fir‑rigward tal‑viżibilità 
tal‑azzjoni tal‑Unjoni Ewropea fil‑qafas tal‑Ftehim 
ta’ Cotonou.
Rakkomandazzjoni 2
Għalkemm effettivament parti sinifikanti 
tal‑Assistenza Teknika għandha l‑għan li ttejjeb 
il‑kapaċitajiet tal‑istituzzjonijiet finanzjarji lokali 
(partikolarment banek kummerċjali u istituzzjonijiet 
ta’ mikrofinanzjament), f’perspettiva tal‑immod ‑
ernizzar globali tas‑settur finanzjarju fl‑AKP , il‑pro ‑
grammi ta’ assistenza teknika jindirizzaw bħala 
minimu lill‑benefiċjarji aħħarija, lill‑intraprendituri, 
biex jikkontribwixxu sabiex jipprovdu aktar proġetti 
ta’ investiment ta’ SMEs bankabbli. L‑interventi 
ta’ assistenza teknika l‑aktar riċenti tagħna diġà 
huma mmirati direttament ukoll lejn l‑intrapriżi. 
Ninnutaw barra dan li fil‑qafas tal ‑11‑il FEŻ, il‑BEI 
għandu l‑intenzjoni li japprofondixxi l‑kooperazz ‑
joni mal‑Kummissjoni Ewropea, b’mod partikolari 
fil‑qafas tal‑attivitajiet iffinanzjati taħt il‑modalità 
“blending” fir‑rigward tal‑iżvilupp tas‑settur privat. 
Dan se jippermetti t‑tkabbir tal‑volum u tat‑tip 
ta’ assistenza teknika magħmula disponibbli 
għall‑benefiċjarji aħħarija tal‑fondi tal‑Faċilità ta’ 
Investiment. Id‑diskussjonijiet dwar ċerti metodi 
konkreti fil‑fatt jinsabu għaddejjin bħalissa.
1 Il‑Proġett SHELTER‑AFRIQUE COMMUNITY DEVELOPMENT.
Pubblikazzjonijiet bla ħlas:
  kopja waħda:  
permezz tal-EU Bookshop (http://bookshop.europa.eu);
  iżjed minn kopja waħda jew posters/mapep:  
mir-rappreżentanzi tal-Unjoni Ewropea (http://ec.europa.eu/represent_mt.htm),  
mid-delegazzjonijiet f'pajjiżi li mhumiex /f_l-UE (http://eeas.europa.eu/delegations/index_mt.htm),  
billi tikkuntatja s-servizz Europe Direct (http://europa.eu/europedirect/index_mt.htm)  
jew ċempel 00 800 6 7 8 9 10 11 (numru tat-telefown bla ħlas minn kullimkien /f_l-UE) (*).
(*)  L-informazzjoni mogħtija hija b’xejn, kif ukoll it-telefonati ġeneralment huma b’xejn (għalkemm xi operaturi, kabini  
tat-telefown jew lukandi jistgħu jitolbu ħlas). 
Pubblikazzjonijiet bi ħlas: permezz tal-EU Bookshop (http://bookshop.europa.eu).KIF GĦANDEK TAGĦMEL BIEX TIKSEB
IL-PUBBLIKAZZJONIJIET TAL-UE
Il‑Faċilità ta’ Investiment tal‑AKP , immaniġġjata mill‑BEI, hija 
fond rotanti li jerfa’ r‑riskji u li jappoġġa investimenti minn 
entitajiet privati u  entitajiet tas‑settur pubbliku mmexxija 
kummerċjalment fil‑Grupp ta’ Stati Afrikani, tal‑Karibew 
u tal‑Paċifiku. Hija tipprovdi finanzjament fuq perjodu medju 
sa perjodu twil permezz ta’ diversi strumenti finanzjarji 
u b’hekk għandha l‑għan li twassal benefiċċji ekonomiċi, 
soċjali u ambjentali li jkunu sostenibbli.
Il‑Qorti tikkonkludi li l‑Faċilità ta’ Investiment iżżid il‑valur 
u li, kumplessivament, l‑operazzjonijiet tagħha huma 
koerenti mal‑kooperazzjoni għall‑iżvilupp tal‑UE mal‑pajjiżi 
AKP . Madankollu, mhux dejjem jiġi segwit l‑obbligu 
kuntrattwali li l‑benefiċjarji aħħarija jiġu infurmati dwar 
il‑finanzjament mill‑BEI/mill‑Faċilità ta’ Investiment, 
u l‑assistenza teknika mhux dejjem tkun immirata lejn 
intrapriżi żgħar u ta’ daqs medju.
IL/uniF6BAQORTI
EWROPEA 
TAL/uniF6BAAWDITUR I